钦定古今图书集成/明伦汇编/人事典/第016卷 > 《灵枢》 > 《阴阳二十五人篇》
## 钦定古今图书集成/明伦汇编/人事典/第016卷 > 《灵枢》 > 《阴阳二十五人篇》

岐伯曰：“足阳明之上，血气盛则髯美长，血少气多则
髯短，气少血多则髯少，血气皆少则无髯。”

足阳明之脉，其上行者，挟口环唇，下交承浆，是以皮肤之血气盛则髯美而长，血少气多则髯短，气少血多则髯少，气血皆少则无髯。盖血盛则澹渗皮肤而生毫毛。气者所以薰肤充身泽毛者也。是以须藉皮肤之气血以生长，故气少则髯少，血少则髯短，血气皆少则无髯矣。

足少阳之上，“气血盛则通髯美长，血多气少则通髯
美短，血少气多则少须，血气皆少则无须。”

“足少阳之经脉，其上行者，循于耳之前后，加颊车，下颈项。是以皮肤之血气盛，则通髯美长；血多气少，则通髯美短。” 盖须发乃血之馀，是以血多气少，虽短而亦美也。

手阳明之上，血气盛则髭美，血少气多则髭恶，血气
皆少则无髭。

手阳明之脉，其上行者，挟口，交人中，上挟鼻孔，是以皮肤之血气盛则髭，美恶者稀而枯瘁也。